Centrul de Cultură și Artă al Județului Sălaj, Revista și Editura "Caiete Silvane" – sub egida Filialei Cluj a Uniunii Scriitorilor din România, Consiliului Județean Sălaj și Primăriei Municipiului Zalău a organizat joi și vineri Zilele revistei "Caiete Silvane", ediția a XVI-a. Joi au avut loc întâlniri literare la Liceul Pedagogic "Gheorghe Șincai", Colegiul Național "Silvania", Liceul Ortodox "Sfântul Nicolae", Colegiul Tehnic "Alesandru Papiu Ilarian" și la Liceul Tehnologic "Mihai Viteazul" din Zalău. În aceeași zi, sala "Porolissum" a Centrului de Cultură și Artă al Județului Sălaj, a găzduit lansări, prezentări de carte și publicații ale scriitorilor prezenți din județ și din țară, lecturi publice: Simone Györfi, Gheorghe Glodeanu, Angela Maxim, membri ai Cenaclului și revistei "Cronograf": Robert Laszlo, Loredana A. Știrbu, Cornelia Bălan-Pop, Gheorghe Cormoș, membri ai Cenaclului de la Cicârlău: Nicolae Goja, Dorel Macarie, Gheorghe Pop, Maria Gârbe; Ioan F. Pop, Silvia Bodea Sălăjan, Viorica Mureșan, Ion Pițoiu-Dragomir, Dina Horvath, Florin Horvath și Marcel Lucaciu. La final, participanții au asistat la un moment muzical cu Ansamblul folcloric "Meseșul". Vineri, în jurul prânzului, sala "Porolissum" a Centrului de Cultură și Artă al Județului Sălaj a găzduit întâlnirea cu criticul și istoricul literar Mircea Popa, o conferință cu tema "Eminescu și Sălajul" și a avut loc lansarea cărții "Eminescu. Trepte ale devenirii" (Editura "Școala Ardeleană", 2024). Programul a continuat cu lansări, prezentări de carte și de reviste, lecturi publice cu Daniel Săuca, Viorel Mureșan, Traian Ștef, Doina Ira-Tăutan, Viorel Tăutan, George Vulturescu, Menuț Maximinian, Olimpiu Nușfelean, Dana Buzura-Gagniuc, Delia Muntean, Nicolae Scheianu, Gheorghe Vidican, Elena Abrudan, Alice Valeria Micu, Ioan-Vasile Bulgărean și Daniel Moșoiu. Tot cu această ocazie a fost prezentată lucrarea "Descoperim Sălajul", volumul 12 (Editura "Caiete Silvane", colecția "Magazin Sălăjean").
La final a avut loc un moment muzical alături de profesori și elevi de la Școala Populară de Arte și Meserii. Manifestarea a avut loc cu sprijinul Consiliului Județean Sălaj, Primăriei Municipiului Zalău, Casei de Cultură a Sindicatelor din Zalău, Editurii "Școala Ardeleană", Instituției Prefectului – Județul Sălaj, Cenaclului literar "Silvania", Reprezentanței Zalău a Filialei Cluj a Uniunii Scriitorilor din România, Asociației culturale "Creart", Asociației Scriitorilor din Județul Sălaj, Asociației Jurnaliștilor din Sălaj, Inspectoratului Școlar Județean Sălaj, Colegiului Național "Silvania" Zalău, Liceului Pedagogic "Gheorghe Șincai" Zalău, Colegiului Tehnic "Alesandru Papiu Ilarian" Zalău, Liceului Ortodox "Sfântul Nicolae" Zalău, Liceului Tehnologic "Mihai Viteazul" Zalău, Muzeului Județean de Istorie și Artă Zalău, Bibliotecii Județene "Ioniță Scipione Bădescu" Sălaj, Direcției Județene de Cultură Sălaj, Arhivelor Naționale ale României – Serviciul Județean Sălaj, Silvania și Fort Silvan.